《恭和乾隆御制峭帆亭戏咏原韵钱陈群》
清代·钱陈群

红杏香茅横水滨，宸游先咏试题新。帆收静玩亭中景，幔卷遥迎陌上人。

堤柳受风金勒击，渚蒲冒雨白鸥亲。凭栏为爱韶光好，一曲春光次第循。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。